

Testun

Disgrifiad a gynhyrchir yn awtomatig gyda hyder canolig

**Prosiect Dehongliad Rheilffordd a Boston Lodge**

**Gweinyddwr Peirianneg dan Hyfforddiant**

**Cynllun Hyfforddiant**

|  | Cwestiwn/Tasg | Ymateb/Disgrifiad |
| --- | --- | --- |
| **1** | Enw a disgrifiad swydd y sawl sydd dan Hyfforddiant | **Gweinyddwr Peirianneg dan Hyfforddiant**  Bydd y sawl sydd dan hyfforddiant yn gweithio gyda'r Gweinyddwr Gwaith, y Rheolwr Gweithrediadau a’r Arweinydd Gwirfoddolwyr Peirianneg i gefnogi’r weinyddiaeth gynhyrchu (gan sicrhau bod gan y gweithdai y deunyddiau cywir ar yr adeg gywir). Byddant hefyd yn gyfrifol am reoli safleoedd yn gyffredinol, ymgymryd â gweinyddiaeth staff a gwirfoddolwyr o gadw cofnod o amserlenni hyd at olrhain cymwyseddau mewn cronfa ddata yn ogystal â chefnogi'r adran weithrediadau pan fo angen.  Bydd hyn yn addas i berson ifanc sy'n well ganddo/ganddi ddysgu yn y swydd ac sy’n awyddus i weithio mewn amgylchedd peirianneg a chael gwybod am y sgiliau sydd eu hangen i gynnal y gweithdai a chadw’r trenau yn gweithredu’n ddidrafferth.  Bydd yn cael ei fentora yn broffesiynol gan sefydliad Rheilffyrdd Ffestiniog ac Eryri (FfWHR). Bydd y sawl sydd dan hyfforddiant yn cael ei gefnogi drwy raglen hyfforddi a datblygu, gan gynnwys ennill y cymwysterau priodol. |
| **2** | Rheolwr Hyfforddiant | * Cael ei reoli o ddydd i ddydd gan y Gweinyddwr Gwaith * Mentor – rhoi mewnwelediad proffesiynol a chanfod cyfleoedd ar gyfer datblygiad pellach yn ôl diddordeb |
| **3** | Sgiliau penodol i'w dysgu | * Gwerthfawrogiad o holl feysydd gwaith a gweithrediadau peirianneg FfWHR * Gweinyddiaeth Gyffredinol ar gyfer staff ac Adran Gweithrediadau Boston Lodge * Amserlenni (cofnodi oriau gwaith yn erbyn prosiectau cyfalaf allanol, staff a gwirfoddolwyr) * Caffael * Archebu cyfarpar ar gyfer staff / creu anfonebau * Rheoli cronfeydd data ar gyfer cofnodi cymwyseddau staff/gwirfoddolwyr * Monitro'r defnydd o ynni a helpu i olrhain cynaliadwyedd |
| **4** | Hyfforddiant sefydlu (ee Iechyd a Diogelwch, heriau a gofynion penodol o weithio'n ddiogel ar neu wrth ochr llinell reilffordd weithredol, hanes y rheilffyrdd, sgiliau gwasanaeth cwsmeriaid, datblygiad a hyfforddiant ac ati) | * Iechyd a Diogelwch yn y Gwaith * Pwrpas y swyddogaeth hon * Cyflwyniad ffurfiol i’r cwmni - Pwy ydym ni? Hierarchaeth teulu enfawr FfWHR * Gwerthoedd ac Ymddygiadau FfWHR * Heriau a gofynion penodol o weithio'n ddiogel ar linell reilffordd weithredol neu wrth ei hochr * Hanes rheilffyrdd WHR a FfWHR * Cefndir Prosiect Dehongli NLHF a Boston Lodge * Systemau TG FFWHR |
| **5** | Cymhwyster i'w ennill gan y sawl sydd dan hyfforddiant | Diploma City & Guilds Lefel 2/3 mewn Gweinyddu Busnes, o bosibl. |
| **6** | Manylion unrhyw hyfforddiant allanol sydd ei angen ar gyfer y sawl sydd dan hyfforddiant (ee diwrnod yr wythnos yn y coleg) | Aelodaeth blwyddyn fel myfyrwyr o sefydliad proffesiynol |
| **7** | Pwy fydd yn darparu'r hyfforddiant yn fewnol? | * Gweinyddwr Gwaith - o ddydd i ddydd * Swyddog Lleoliad Gwaith i oruchwylio'r rhaglen hyfforddi a chynnig gofal bugeiliol * Rheolwr Swyddfa’r Rheolwyr Cyffredinol (FfWHR) - mentora proffesiynol i annog meysydd sydd o ddiddordeb ac adnabod cyfleoedd hyfforddi a datblygu |
| **8** | Cymwysterau/ achrediadau presennol hyfforddwyr | Gweinyddu cynyrchiadau helaeth a phrofiad gweithredol o FfWHR. |
| **9** | A oes angen unrhyw hyfforddiant ‘hyfforddi’r hyfforddwr’ pellach? | Nac oes |
| **10** | Lleoliad gyda sefydliad treftadaeth arall | O leiaf 1 x wythnos gyda phartner lleoliad - i'w ganfod yn ôl anghenion datblygu'r sawl sydd dan hyfforddiant |
| **11** | Lleoliad mewn sefydliadau treftadaeth/diwylliannol/amgylcheddol eraill? | I'w drefnu gan y Rheolwr Seilwaith neu un sy’n gysylltiedig â phrosiectau eraill. Efallai bod gan ymgynghorwyr FfWHR gysylltiadau â nhw. |
|  |  | **RECRIWTIO YMGEISWYR** |
| **12** | Pa unigolyn y gallai'r cwrs hwn apelio ato/ati? Doniau/angerdd/diddordebau | Pobl a allai fod â diddordeb mewn gwneud cais:   * Pobl ifanc yng Ngwynedd sy’n gobeithio datblygu sgiliau ac ehangu eu dewisiadau gyrfa * Cyfranogwyr presennol mewn rhaglen prentisiaeth / dan hyfforddiant yng Ngrŵp Llandrillo Menai / Hyfforddiant Gogledd Cymru * Staff yn FfWHR sydd â diddordeb mewn datblygu sgiliau gweinyddol mewn amgylchedd peirianneg/gweithredol |
| **13** | Beth yw'r lleiafswm cymwysterau/sgiliau sydd eu hangen ar y sawl sydd dan hyfforddiant | Rhaid i'r ymgeisydd addas feddu ar:   * Un neu fwy o gymwysterau Lefel 3 fel NVQs neu Safon Uwch * Y gallu i roi sylw i fanylion a sgiliau sefydliadol da * Sgiliau TG a mathemateg da (dymunol) * Sgiliau cyfathrebu da (ysgrifenedig a llafar) * Diddordeb mewn gweithio mewn amgylchedd peirianneg |
| **14** | Ble i recriwtio ymgeiswyr? | * Hysbysebu'n lleol trwy’r cyfryngau cymdeithasol * Grŵp Llandrillo Menai / colegau lleol eraill * Ar-lein drwy wefan Facebook a Twitter/ gwefan y cwmni * Gyrfa Cymru * Indeed a findajob |
| **15** | Pa offer, deunyddiau a dillad diogelwch penodol fydd eu hangen? Beth yw’r amcangyfrif o'r gost ar gyfer unigolion bob blwyddyn | Iwnifform a Dillad Diogelwch   * Esgidiau diogelwch * Fest High vis * Siacedi sy’n dal dŵr gyda logo FfWHR arnynt   TG   * Gliniadur / cyfrifiadur |
|  |  | **CYMORTH GYDA DOD O HYD I WAITH NEU HYFFORDDIANT** |
| **16** | Pa lwybrau gyrfa/cyfleoedd hyfforddi sydd ar gael ar ôl i'r cwrs ddod i ben? | Cynigir yr hyfforddiant canlynol i bawb sydd dan hyfforddiant fel rhan o'u rhaglen hyfforddi er mwyn sicrhau eu bod yn 'barod am waith':   * Cysgodi aelodau eraill o staff FfWHR (gan gynnwys hyfforddeiaethau eraill) er mwyn cael gwybod am feysydd gwaith eraill * Cymorth ar sut i ysgrifennu CV * Gweithdy ar y sgiliau sydd eu hangen i lwyddo mewn cyfweliad * Geirdaon a ddarperir gan reolwr (rheolwyr) perthnasol * Cymwysterau/Tystysgrifau * Rôl weinyddol barhaus o fewn FfWHR, o bosib * Profiad gwaith a gweithio ochr yn ochr â sefydliadau treftadaeth eraill ac ati. Mae’r gallu i rwydweithio ac adeiladu cysylltiadau ar gyfer y dyfodol wedi'i gynnwys yn yr hyfforddiant * Cyfleoedd i gymryd rôl arweiniol mewn digwyddiadau gwirfoddol, meithrin sgiliau a chyfleu gwybodaeth * Gweithio ochr yn ochr â gwirfoddolwyr newydd a llai profiadol a’u hyfforddi |
| **17** | Sut gallai FFWHR helpu’r sawl sydd dan hyfforddiant i ddod o hyd i gyfleoedd cyflogaeth a hyfforddiant pellach ar ôl i'r cwrs ddod i ben? | Geirdaon  Argymhellion personol  Cyfleoedd a chyflwyniadau rhwydweithio.  Ffeiriau swyddi a seminarau a digwyddiadau cysylltiedig:   * Amgueddfeydd * Safleoedd treftadaeth * CADW - Cymru * English Heritage * Yr Ymddiriedolaeth Genedlaethol * Parciau Gwledig * Amgueddfeydd/sefydliadau Treftadaeth Rheilffyrdd |
| **18** | Beth fyddai'r dull gorau i’r sawl sydd dan hyfforddiant i gofnodi a dangos eu profiad i gyflogwyr/ mewn hyfforddiant pellach yn y dyfodol? | Log CPD – i'w wneud ar ddechrau'r hyfforddeiaeth. Beth ydych chi'n ei wybod nawr, beth ydych chi angen ei wybod, beth hoffech chi ddatblygu ymhellach, ac i hyn gael ei gyfleu a'i rannu ar y diwedd, gyda’r canlynol:   * Adroddiadau cynnydd ysgrifenedig a ffotograffig wythnosol * Cofnod o'r holl hyfforddiant a wnaed (ysgrifenedig, ffotograffig, tystysgrifau ac ati) * Cofnod o bob arsylwad o fewn y sefydliad a phethau a ddysgwyd * Cofnod o'r holl leoliadau gwaith a wnaed * Cofnod o'r holl weithgareddau sy'n gysylltiedig â mentor * Tystysgrifau a gwybodaeth arholiadau i brofi’r cyflawniad - hyfforddiant/achrediadau allanol |